Beatissime pater. Cum parrochialis ecclesia Virino (= Virmo) Aboensis diocesis, cui cura jminet animarum, et que de jure patronatus quorundam laicorum nobilium existit, ex eo vacauerit et vacet de presenti, quia detentor eiusdem non solum vltra annum, licet ad sacros ordines non promotus, sed annis pluribus, nulla desuper obtenta sufficienti dispensatione, fructus leuauit et ipsam ccclesiam jndebite occupauit, adeo quod eius collatio juxta Laterani statuta concilij est ad sedem apostolicam legitime deuoluta, supplicat humiliter s. v. deuotus illius orator Johannes Brasche, clericus diocesis Lincopensis, in artibus magister, v. j. baccalarius, quatenus verum et vltimum dicte ecclesie vacationis modum pro expresso habentes, sibique specialem gratiam facientes de dicta ecclesia, cuius fructus etc. quatuor marcarum argenti secundum communen exstimationem ualorem annuum non excedunt, siue ut premittitur, siue alias quouismodo aut ex alterius cuiuscunque persona seu per liberam resignationem aut permutationem cuiusdam Herici Suare* asserti clerici Vpsalencis diocesis uel cuiusuis alterius ……. vacet …… eidem oratori prouidere seu prouideri mandare digneminj de gratia specialj …… Concessum vt petitur jn presentia dominj nostrj pape. A. car. S. Praxedis …… Et quod premissorum omnium et singulorum ac circa ea necessariorum maior et verior specificatio etiam qualitates, nomina et cognomina ac status, gradus et conditiones possessoris etiam exprimi ac fructus etc. augerj uel minuj possint in litteris, quacunque regula cancellarie in contrarium edita non obstante; et cum derogatione regule de annalj possessione. Concessum A. car. S. Praxedis. Datum Rome apud Sanctum Petrum kalendis maij anno octauo.